**Vándorok**

*Online olvasás- és természetismeret-óra interaktív feladatokkal 2. osztályosoknak*

**1. Költöző madarak**

Olvasd el a szöveggyűjteményből Lázár Ervin *Vándorok* című történetét, majd oldd meg a csoportosító tankockafeladatot! A képeken látható madarak mind elköltöznek a hideg idő beálltával. Mely madarak szerepelnek a szövegben? Az i-betű fölött elolvashatod a madarak nevét is!

***Öregapó madarai – Vándorok – csoportosító***

<https://learningapps.org/watch?v=p81iim0fj21>

**2. Füstifecske**

A fecskék leghamarabb március végén érkeznek hazánkba, megvárják az áprilisi enyhülést. A ház körüli állatsereg egyik legkedvesebb madara a fecske. Hallgasd meg Gryllus Vilmos *Füstifecskék* című dalát, és tanuld is meg. A dal szövegét megtalálod a szöveggyűjteményben.

***Gryllus Vilmos Füstifecskék című dala***

<https://www.youtube.com/watch?v=FIY5t8m1Ha8>

**3. Ismered-e a fecskéket?**

Ismered-e a fecskéket? Igen? Ez volt a válasza Jozsónak is, aztán Öregapó tanítványai csak kifogtak rajta! Olvasd el Lázár Ervin regényrészletét a fecskékről, és a szöveg alapján azonosítsd a fecskéket és az otthonukat is a tankockán!

***Öregapó madarai – A fecskék – csoportosító***

<https://learningapps.org/watch?v=ptqp03bwj21>

**4. Madárfészek**

Készítsd el a képen látható madárfészket, csak egy kicsit színesebben!

Szükséged lesz egy papírtányérra, néhány vékony gallyra, színes papírcsíkokra vagy fűzőlapokra, ollóra, ragasztóra.

1. Válaszd ki a színes lapok vagy fűzőlapok közül, mely színekkel szeretnél dolgozni!

2. Vágj csíkokat a lapokból, vagy vágd le a fűzőlapok szélét, hogy hosszú csíkokat kapj!

3. Ragaszd rá a csíkokat és vékony gallyakat a tányérra a képen látható módon! A papírcsíkok széleit nem kell feltétlenül leragasztani! Túl is lóghatnak a tányéron!

4. A fészek közepére tojásformákat vagy madárformát ragaszthatsz, amit színes papírokból készíthetsz el.

***Madárfészek képe***

<https://jdaniel4smom.com/2017/04/bird-nest-craft-paper-plate-nest.html>